
Περιγραφή που δημιουργήθηκε αυτόματα]

ΟΔΗΓΟΣ ΥΛΟΠΟΙΗΣΗΣ ΕΡΕΥΝΗΤΙΚΩΝ ΠΡΟΓΡΑΜΜΑΤΩΝ
ΣΤΟ ΠΛΑΙΣΙΟ ΤΟΥ ΑΞΟΝΑ ΠΡΟΤΕΡΑΙΟΤΗΤΑΣ 4 
ΤΟΥ ΧΡΗΜΑΤΟΔΟΤΙΚΟΥ ΠΡΟΓΡΑΜΜΑΤΟΣ ΤΟΥ ΕΙΔΙΚΟΥ ΦΟΡΕΑ ΔΑΣΩΝ:
«ΠΡΟΣΤΑΣΙΑ ΚΑΙ ΑΝΑΒΑΘΜΙΣΗ ΔΑΣΩΝ»

 ΙΑΝΟΥΑΡΙΟΣ 2025
Εισαγωγή
Αυτός ο Οδηγός περιλαμβάνει τις απαραίτητες κατευθυντήριες γραμμές για την υλοποίηση Ερευνητικών Προγραμμάτων που προορίζονται για χρηματοδότηση από τον Άξονα Προτεραιότητας 4 του χρηματοδοτικού Προγράμματος «ΠΡΟΣΤΑΣΙΑ ΚΑΙ ΑΝΑΒΑΘΜΙΣΗ ΔΑΣΩΝ. », σχετικά με το φυσικό και οικονομικό αντικείμενο κάθε Ερευνητικού Προγράμματος που εντάσσεται στο εκάστοτε χρηματοδοτικό πρόγραμμα έτους του Ειδικού φορέα Δασών του Πράσινου Ταμείου. 
Ένταξης ερευνητικού προγράμματος
Η εκάστοτε πρόταση για χρηματοδότηση ερευνητικού προγράμματος από το Χρηματοδοτικό Πρόγραμμα (Χ.Π.) του Ειδικού Φορέα Δασών, οφείλει να αποστέλλεται μέσω Τεχνικού Δελτίου από τους εν δυνάμει φορείς υλοποίησης ερευνητικών προγραμμάτων, όπως τα σχετικά με το αντικείμενο Ανώτατα Επιστημονικά Ιδρύματα και Ερευνητικά Ινστιτούτα στο αρμόδιο Τμήμα Δασικών Εφαρμογών και Έρευνας, της Διεύθυνσης Προγραμματισμού και Δασικής Πολιτικής (ΔΠΔΠ), της Γενικής Διεύθυνσης Δασών και Δασικού Περιβάλλοντος (ΓΔΔΔΠ) του ΥΠΕΝ. Η πρόταση εξετάζεται σχετικά με την ανάγκη υλοποίησής της (σε συνεργασία με την αρμόδια θεματική Διεύθυνση) και σε καταφατική περίπτωση υποβάλλεται εισήγηση στο Διοικητικό Συμβούλιο (Δ.Σ.) του Πράσινου Ταμείου (Π.Τ.) για τη συζήτηση επί της ένταξης του εν λόγω ερευνητικού προγράμματος για χρηματοδότηση από το Χρηματοδοτικό Πρόγραμμα (Χ.Π.) του Ειδικού Φορέα Δασών (Ε.Φ.Δ).
Διαδικασίες υλοποίησης των ερευνητικών προγραμμάτων
Η υλοποίηση ερευνητικού προγράμματος που εξυπηρετεί την εφαρμοσμένη έρευνα στον τομέα της δασοπονίας και γενικότερα του δασικού περιβάλλοντος (άγρια πανίδα, χλωρίδα) προβλέπεται από τις διατάξεις του άρθρου 21 παρ. 1 του ν. 998/1979 σε συνδυασμό με τις διατάξεις του άρθρου 5 παρ. 2 περ .ιδ και ιε και παρ. 4 του ν. 3889/2010, καθώς και του άρθρου 8 παρ. 5 περ. ι του ν. 3208/2003. Καθώς τα ερευνητικά προγράμματα έχουν διάρκεια υλοποίησης άνω του ενός έτους, η χρηματοδότησή τους είναι αναγκαίο να ακολουθεί την υλοποίηση του προγράμματος με βάση τις προβλεπόμενες χρηματοροές εκ μέρους του φορέα υλοποίησης. Για το σκοπό αυτό, η υποβαλλόμενη εισήγηση οφείλει να αποτυπώνει το συνολικό απαιτούμενο για την υλοποίηση προϋπολογισμό, αλλά και την ως άνω κατανομή αυτού στα έτη υλοποίησης, με σκοπό να εξετάζεται η δέσμευση της αντίστοιχης πίστωσης, εντός του τρέχοντος έτους του Χρηματοδοτικού Προγράμματος, ώστε να επιδιώκεται μόνο η δέσμευση των απαραίτητων οικονομικών πόρων στο ετήσιο Χ.Π. του Ειδικού Φορέα Δασών.
Τα ερευνητικά Προγράμματα υλοποιούνται εντός εγκεκριμένου χρονικού διαστήματος, το οποίο ορίζεται μέσω Σύμβασης που συνυπογράφεται μεταξύ των αντισυμβαλλόμενων, αφού το εκάστοτε ερευνητικό πρόγραμμα λάβει έγκριση ένταξης από το Δ.Σ. του Π.Τ. Η σύμβαση υπογράφεται μεταξύ των συμβαλλόμενων μερών όπου η ΓΔΔΔΠ, εκπροσωπούμενη από τον Γενικό Γραμματέα Δασών, θεωρείται ο Δικαιούχος του Προγράμματος. 
Το φυσικό αντικείμενο οφείλει να περιγράφεται αναλυτικά στη Σύμβαση λαμβάνοντας υπόψη τουλάχιστον τις δράσεις, τη σύνθεση της επιστημονικής ομάδας του φορέα υλοποίησης, το χρονοδιάγραμμα του προγράμματος, τα στάδια παρακολούθησης και παραλαβής, τις διαδικασίες υποβολής και παραλαβής των παραδοτέων, την κατανομή του προϋπολογισμού και τις προϋποθέσεις για χρηματοδότηση από το Π.Τ., τις υποχρεώσεις του δικαιούχου και του φορέα υλοποίησης, καθώς και γενικότερες διατάξεις σχετικά με απρόβλεπτα. 
Τέλος, τα αποτελέσματα κάθε ερευνητικού προγράμματος βρίσκονται πάντα στην κυριότητα του Δημοσίου. Ο φορέας υλοποίησης υποχρεούται να παραδώσει στο Δικαιούχο μετά τη λήξη των εργασιών του Προγράμματος ή μετά το μερικό του τερματισμό για οποιοδήποτε λόγο, όλα τα αποτελέσματα και στοιχεία που διαθέτει, ενώ αν σε οποιαδήποτε δημοσιεύματα του φορέα υλοποίησης χρησιμοποιηθούν τα στοιχεία αυτά, πρέπει να μνημονεύεται η πηγή χρηματοδότησης, ήτοι το Πράσινο Ταμείο, καθώς και η επωνυμία του Δικαιούχου (ήτοι η Γενική Γραμματεία Δασών του ΥΠΕΝ).
Τροποποιήσεις
Μεταβολές στον προϋπολογισμό και εν μέρει στο φυσικό αντικείμενο των προγραμμάτων είναι εφικτές. Σε περίπτωση που απαιτείται εσωτερική μετακίνηση μεταξύ κατηγοριών δαπάνης του Προγράμματος, ως ανώτατο όριο ορίζεται το 20% της εκάστοτε κατηγορίας δαπάνης με αναπροσαρμογή των υπολοίπων δίχως την υπέρβαση του συνολικού εγκεκριμένου προϋπολογισμού του Προγράμματος, η οποία δεν απαιτεί τροποποίηση της σύμβασης. 
Πέραν του ορίου αυτού, θα πρέπει να υποβάλλεται αίτημα τροποποίησης του προϋπολογισμού στην αρμόδια υπηρεσία της Γενικής Γραμματείας Δασών προκειμένου να ακολουθηθούν διαδικασίες εισήγησης και έγκρισης από το Πράσινο Ταμείο (ΠΤ). Το ίδιο ισχύει και στην περίπτωση ανάγκης τροποποίησης του φυσικού αντικειμένου ή / και της χρονικής διάρκειας του προγράμματος (παράταση), με ειδική τεκμηρίωση για το λόγο που δεν ήταν δυνατόν να προβλεφθεί αρχικά. 
Επιλέξιμες δαπάνες
Επιλέξιμες δαπάνες των ερευνητικών προγραμμάτων είναι εκείνες που έχουν δηλωθεί στον εγκεκριμένο προϋπολογισμό του εκάστοτε ερευνητικού προγράμματος ή στις εγκεκριμένες τροποποιήσεις αυτού. 
Εν γένει, τα στελέχη των φορέων υλοποίησης που αποτελούν μέλη της ομάδας του Προγράμματος συνεισφέρουν σε αυτό με μη αμειβόμενη εργασία, αλλά με δικαίωμα κάλυψης δαπανών μετακίνησης, διαμονής και ημερήσιας αποζημίωσης για κάθε σχετική με το πρόγραμμα  εργασία. Για το σκοπό αυτό, η επιστημονική ομάδα που θα απασχολείται στο πλαίσιο υλοποίησης του Ερευνητικού Προγράμματος αποκλειστικά ή μερικώς, χρειάζεται να προβλέπεται στη σύμβαση. Σε περίπτωση πρόβλεψης αποδοχών ή πρόσθετων αμοιβών στο μόνιμο προσωπικό, απαιτείται αυτές να μην υπερβαίνουν μηνιαίως το νόμιμο ανώτατο όριο (αποδοχές Γενικού Γραμματέα Υπουργείου).

Ο φορέας υλοποίησης δύναται να αναθέτει εργασίες του Προγράμματος σε εξωτερικούς συνεργάτες. Οι αναθέσεις αυτές επιτυγχάνονται με διαδικασίες σύναψης σύμβασης ορισμένου χρόνου, με διαδικασίες μίσθωσης έργου ή άλλου τύπου ανάθεσης, σύμφωνα με τη σχετική νομοθεσία και τις ισχύουσες διατάξεις του φορέα υλοποίησης. Σε κάθε περίπτωση η ανάθεση δικαιολογείται όταν προκύπτουν υπηρεσίες, τις οποίες δεν μπορεί να πραγματοποιήσει ο φορέας από μόνος του (π.χ. ειδική επιστημονική υποστήριξη, ανάλυση δειγμάτων, ειδική κατασκευή, δημιουργία ιστοσελίδων, μεταφράσεις, διερμηνείες, γραφιστικά, διοικητική υποστήριξη κ.ά.).
Ο φορέας υλοποίησης μπορεί να προμηθευτεί εξοπλισμό αλλά και αναλώσιμα υλικά για τις ανάγκες του ερευνητικού προγράμματος. Η αξία του εξοπλισμού αποσβένεται πλήρως με τη λήξη του ερευνητικού προγράμματος. Ο ΦΠΑ (24%), όπου αυτός προβλέπεται, ενσωματώνεται στην αξία κάθε επιλέξιμης δαπάνης.
Οι δαπάνες διαχείρισης των Ερευνητικών Προγραμμάτων θεωρούνται επιλέξιμες εφόσον δεν υπερβαίνουν το 5% του συνολικού προϋπολογισμού του προγράμματος.
Δαπάνες μετακίνησης και διανυκτέρευσης
Επιλέξιμες είναι οι δαπάνες μετακίνησης που πραγματοποιούνται από τα μέλη της ομάδας του ερευνητικού προγράμματος τα οποία καλούνται να μετακινηθούν στο πλαίσιο υλοποίησης δράσεων αυτού. 
Η πραγματοποίηση των δαπανών μετακίνησης, που επιβαρύνουν τους προϋπολογισμούς προγραμμάτων χρηματοδοτούμενων ή συγχρηματοδοτούμενων από εθνικούς πόρους, διέπεται από το κανονιστικό πλαίσιο του ν.4336/2015 όπως αυτός ισχύει, υπό-παράγραφος Δ.9: Δαπάνες Μετακινούμενων εντός και εκτός επικράτειας, άρθρο 2, παρ.1 (ΦΕΚ Α’94/14.08.2015) καθώς και από τις τροποποιήσεις του με τον ν.5045/2023.

	Κατηγορίες Μετακινούμενων

	Κατηγορία Ι
	Οι μετακινούμενοι στο εσωτερικό ή στο εξωτερικό δικαιούνται να ταξιδεύουν με πλοίο και τρένο στην Α’ θέση με δικαίωμα χρήσης κλινάμαξας Α΄ θέσης και με αεροπλάνο στην οικονομική θέση. Στην κατηγορία Ι ανήκουν ενδεικτικά οι Γενικοί Διευθυντές, οι ερευνητές, οι καθηγητές πανεπιστημίων.

	Κατηγορία ΙΙ
	Οι μετακινούμενοι στο εσωτερικό ή στο εξωτερικό δικαιούνται να ταξιδεύουν με πλοίο και τρένο στην Β’ θέση και με αεροπλάνο στην οικονομική θέση. Στην κατηγορία ΙΙ ανήκουν όσοι δεν αναφέρονται πιο πάνω (σύμφωνα με όσα ορίζει ο 4336/2015 όπως ισχύει).

	Καλυπτόμενες Δαπάνες - Περιορισμοί

	Ημερήσια Αποζημίωση
	Εσωτερικού
	Κατηγορίες Ι & ΙΙ

	
	
	· Δεν καταβάλλεται ημερήσια αποζημίωση αν η απόσταση είναι <50km ή αν καλύπτεται πλήρης διατροφή ανεξαρτήτως χιλιομέτρων
· 10,00€/ημέρα για τις αυθημερόν μετακινήσεις αποστάσεων 50 έως 160km
· 20,00€/ημέρα για τις αυθημερόν μετακινήσεις απόστασης >160km
· 20,00€/ημέρα για τις αυθημερόν μετακινήσεις αν παρέχεται ημιδιατροφή
· 40,00€/ημέρα με διανυκτέρευση

	
	Εξωτερικού
	Κατηγορία χώρας
	Κατηγορία Ι
	Κατηγορία ΙΙ

	
	
	Α
	100€
	80€

	
	
	Β
	80€
	60€

	
	
	Γ
	60€
	50€

	
	
	Η ημερήσια αποζημίωση εξωτερικού καταβάλλεται ως εξής:
Α. Ολόκληρη
α. Για την ημέρα μετάβασης, καθώς και την ημέρα επιστροφής μόνο όταν αυτή συμπίπτει με την ημέρα λήξης εργασιών.
β. Για κάθε ημέρα παραμονής και διανυκτέρευσης στη χώρα μετάβασης.
Β. Μειωμένη κατά 50%:
α. Όταν πραγματοποιείται μετακίνηση των υπηρετούντων στο εξωτερικό για εκτέλεση υπηρεσίας ή με ειδική αποστολή ή εκπαίδευση στην ίδια ή άλλη χώρα του εξωτερικού με αυθημερόν επάνοδο στην έδρα τους.
β. Σε περίπτωση αυθημερόν μετάβασης και επιστροφής από την Ελλάδα στο εξωτερικό.
Γ. Μειωμένη κατά 75%,
σε περίπτωση μετακίνησης με πληρωμένα ή καλυμμένα όλα τα έξοδα διατροφής και διανυκτέρευσης.
Δ. Σε περίπτωση καταβολής μέρους της αποζημίωσης αυτής από άλλο φορέα,
καταβάλλεται ποσό μέχρι τη συμπλήρωση του ποσού της άνωθεν αποζημίωσης.
Ε. Δεν παρέχεται ημερήσια αποζημίωση για την ημέρα επιστροφής όταν δεν προβλέπονται εργασίες σε αυτή.
Έξοδα κίνησης τρίτων, που καταβάλλονται σε τρίτους/μη μέλη του μόνιμου προσωπικού. 
Ως ημερήσια αποζημίωση, για κάθε ημέρα μετακίνησης εκτός έδρας συμπεριλαμβανόμενης της ημέρας μετάβασης και επιστροφής, ο δικαιούχος/μετακινούμενος δύναται είτε να εκδώσει το νόμιμο παραστατικό και να λάβει το ποσό της ημερήσιας αποζημίωσης ως αμοιβή, είτε να προσκομίσει αποδείξεις δαπανών διατροφής, διαμονής και μικροεξόδων και να λάβει το αντίστοιχο ποσό. 

	Χιλιομετρική Αποζημίωση

Κόστος διοδίων / εισιτηρίων
	
	· 0,20€/χλμ. (χρήση ΙΧ ύστερα από έγκριση αρμόδιου οργάνου)
Κατ’ εξαίρεση των διατάξεων του ν.4336/2015 και λόγω της φύσης του αντικειμένου του προγράμματος, η χρησιμοποίηση ιδιωτικής χρήσης αυτοκινήτου επιτρέπεται.
Αν δεν χρησιμοποιηθεί ιδιωτικής χρήσης μεταφορικό μέσο, καταβάλλεται το αντίτιμο του φθηνότερου εισιτηρίου.
·  έξοδα διοδίων
·  ναύλος αυτοκινήτου για θαλάσσιο μέσο

	Έξοδα Διαμονής
	
	Εσωτερικού
	Εξωτερικού

	
	Κατηγορία Ι
	130€
	Εντός Ορίων Δήμου Αθηναίων και Θεσσαλονίκης
	242€/διανυκτέρευση

	
	
	100€
	Λοιπές Περιφέρειες Ελλάδας
	342€/διανυκτέρευση σε Νέα Υόρκη ή Ουάσιγκτον

	
	Κατηγορία ΙΙ
	104€
	Εντός Ορίων Δήμου Αθηναίων και Θεσσαλονίκης
	176€/διανυκτέρευση

	
	
	80€
	Λοιπές Περιφέρειες Ελλάδας
	276€/διανυκτέρευση σε Νέα Υόρκη ή Ουάσιγκτον

	
	Έξοδα διανυκτέρευσης αναγνωρίζονται:
α. Όταν η απόσταση από την έδρα του μετακινούμενου είναι μεγαλύτερη από 160 χλμ., εφόσον αυτός κινείται με ιδιωτικής χρήσης ή υπηρεσιακό αυτοκίνητο και μεγαλύτερη από 120 χλμ., όταν κινείται με συγκοινωνιακό μέσο. Για μετακινήσεις από την ηπειρωτική στη νησιωτική χώρα και αντίστροφα ή από νησί σε νησί σε απόσταση μεγαλύτερη από 20 ναυτικά μίλια. Αν η μετακίνηση λαμβάνει χώρα και στην ηπειρωτική και στη νησιωτική χώρα, η συνολική απόσταση από την έδρα του μετακινούμενου μέχρι τον τόπο προορισμού υπολογίζεται σε χιλιόμετρα.
β. Όταν υπάρχει αντικειμενική αδυναμία επιστροφής, ανεξάρτητα από τις προϋποθέσεις της προηγούμενης περίπτωσης, η οποία βεβαιώνεται από την οικεία αστυνομική, λιμενική ή αερολιμενική αρχή.
*Η ως άνω προσαύξηση, πέραν της διαμονής εντός των ορίων των Δήμων Αθηναίων και Θεσσαλονίκης, ισχύει και για διαμονή στη νησιωτική χώρα από την 1η Μαΐου έως και την 30η Σεπτεμβρίου.

	Μίσθωση ΤΑΧΙ

Μίσθωση ΙΧ
	Μίσθωση μεταφορικού μέσου ιδιωτικής χρήσης (δεν συμπεριλαμβάνεται η μίσθωση μέσου δημοσίας χρήσης – taxi) επιτρέπεται όταν είναι αναγκαία η μεταφορά υλικών που λόγω όγκου ή βάρους δεν μεταφέρονται με συγκοινωνιακά μέσα.
Αν δεν υπάρχει συγκοινωνιακή εξυπηρέτηση, επιτρέπεται η χρησιμοποίηση επιβατικού αυτοκινήτου δημοσίας χρήσης (ταξί) ή η μίσθωση επιβατικού αυτοκινήτου ιδιωτικής χρήσης αν το κόστος της μίσθωσης αυτής είναι μικρότερο από το αντίστοιχο της χρήσης ταξί, γεγονός που αιτιολογείται στην εντολή μετακίνησης. Στην τελευταία περίπτωση αναγνωρίζεται το ποσό του κόστους μίσθωσης και η χιλιομετρική αποζημίωση.



Για μετακινήσεις που σχετίζονται με το Πρόγραμμα και πραγματοποιούνται εντός της ίδιας πόλης με μεγάλη συχνότητα, οι δαπάνες θα πρέπει να συνοδεύονται από το ημερολόγιο κίνησης του οχήματος, στο οποίο καταγράφεται η χιλιομετρική απόσταση σύμφωνα με τις ενδείξεις του Ι.Χ. Η αποζημίωση σε αυτήν την περίπτωση θα γίνεται με βάση τις δηλωθείσες αποστάσεις. 
Σε περιπτώσεις που αφορούν εργασίες πεδίου και δεν δύναται η χιλιομετρική αποζημίωση να οριστεί από την ιστοσελίδα https://kmd.ggde.gr/ τυπώνεται χάρτης από το google earth/google maps.
Οι δαπάνες που αφορούν μετακινήσεις και δεν καλύπτονται από τον παρακάτω πίνακα θα εξετάζονται κατά περίπτωση.
Με την προσκόμιση φορολογικών παραστατικών δύναται να αποζημιώνονται μετακινήσεις και διαμονή τρίτων, σε περίπτωση που καλούνται ειδικοί ως ομιλητές, μη αμειβόμενοι από το πρόγραμμα ειδικοί συνεργάτες, τα μέλη της Ε.Π.Α.Π κ.λ.π, όταν προβλέπεται στον εγκεκριμένο προϋπολογισμό του προγράμματος.
Ηλεκτρονικά τιμολόγια
Για την ηλεκτρονική τιμολόγηση ακολουθούνται οι διατάξεις του ν.4601/2019 (Α’ 44). Οι αναθέτουσες αρχές και οι αναθέτοντες φορείς οφείλουν να περιλαμβάνουν ρητή πρόβλεψη στα έγγραφα της σύμβασης αναφορικά με την υποχρέωση των οικονομικών φορέων για έκδοση ηλεκτρονικών τιμολογίων. Η διαδικασία λήψης και διαχείρισης των ηλεκτρονικών τιμολογίων γίνεται από το Πράσινο Ταμείο. Για την ορθή συμπλήρωση του σχετικού υποχρεωτικού πεδίου στο ηλεκτρονικό τιμολόγιο από τους Οικονομικούς Φορείς, το Πράσινο Ταμείο είναι καταχωρημένο στο Μητρώο Αναθετουσών Αρχών Ηλεκτρονικού Τιμολογίου (ΑΑΗΤ) με κωδικό 1031.Ε00771.0001 και Κωδικό Υπηρεσίας Εκκαθάρισης Ε00771.
Παραστατικά δαπανών
Όλα τα τιμολόγια και οι αποδείξεις του Ερευνητικού Προγράμματος χρειάζεται να φέρουν στην αιτιολογία τον τίτλο του Προγράμματος, το όνομα του Άξονα Προτεραιότητας του φορέα χρηματοδότησης (Πράσινο Ταμείο). Η αναφορά αυτή θα γίνεται ηλεκτρονικά από τον προμηθευτή της υπηρεσίας ή του προϊόντος και όπου αυτό δεν είναι δυνατόν (απλές αποδείξεις, διόδια) θα δηλώνεται επί του πρωτοτύπου είτε με σφραγίδα του Προγράμματος είτε χειρόγραφα. Σε περίπτωση μη αναφοράς, το τιμολόγιο θα θεωρείται μη επιλέξιμο.
Όροι δημοσιότητας
Για όλες τις δράσεις που έχουν εξωστρέφεια πρέπει να λαμβάνονται υπόψη οι κάτωθι όροι δημοσιότητας:
Στην ιστοσελίδα του προγράμματος (αν απαιτείται η δημιουργία λόγω της φύσης του προγράμματος) ή σε υποενότητα της ιστοσελίδας του/των φορέα/ων υλοποίησης (εάν διαθέτει), οφείλει να υπάρχει ανακοίνωση για την υλοποίηση του προγράμματος με αναφορά στον τίτλο του, στη διάρκειά του και στο ύψος της χρηματοδότησης αυτού. Δεσμευτική είναι  η χρήση των λογότυπων του Υπουργείου Περιβάλλοντος και Ενέργειας και της Δασικής Υπηρεσίας (ως δικαιούχου) και του Πράσινου Ταμείου (ως πηγή χρηματοδότησης) σε ανακοινώσεις, πινακίδες, φυλλάδια, αφίσες, ηλεκτρονικές εφαρμογές και άλλα μέσα δημοσίευσης του Προγράμματος. Η μη τήρηση των όρων δημοσιότητας μπορεί να αποτελέσει λόγο μη επιλεξιμότητας μιας δαπάνης.
Τα λογότυπα του ΥΠΕΝ, της Δασικής Υπηρεσίας και του Πράσινου Ταμείου είναι διαθέσιμα εδώ (ΥΠΕΝ, ΔΥ, ΠΤ).

Διαδικασία και δικαιολογητικά πληρωμής
Για κάθε υποβολή αιτήματος πληρωμής θα πρέπει να αποστέλλονται στο  Τμήμα Δασικών Εφαρμογών και Έρευνας, της Διεύθυνσης Προγραμματισμού και Δασικής Πολιτικής τα παραδοτέα και συγκεκριμένα η Τεχνική Έκθεση του φυσικού αντικειμένου και η αντίστοιχη Οικονομική Έκθεση με το σύνολο των παραστατικών και των δικαιολογητικών σε ηλεκτρονική μορφή. Το Τμήμα Δασικών Εφαρμογών και Έρευνας αποστέλλει την Τεχνική και την Οικονομική Έκθεση στην ορισμένη Επιτροπή Παρακολούθησης και Παραλαβής, η οποία παραλαμβάνει και συντάσσει Πρακτικό Παρακολούθησης και Παραλαβής. Η ΕΠΑΠ στη συνέχεια το διαβιβάζει στο Τμήμα Δασικών Εφαρμογών και Έρευνας, το οποίο αποστέλλει το Πρακτικό με την Τεχνική και την Οικονομική Έκθεση στο Πράσινο Ταμείο. 

Οι δαπάνες του μη μισθωτού (ελεύθερου επαγγελματία ή άλλου) προσωπικού πιστοποιούνται με την υποβολή εξοφλημένων παραστατικών όπως τιμολόγιο παροχής υπηρεσίας ή τίτλος κτήσης προσκομίζονται αντίγραφα της εξόφλησης των συμβασιούχων μέσω ΕΑΠ (συμβασιούχοι έργου ή εργασίας, ελεύθεροι επαγγελματίες κ.λπ.). Κατά το πρώτο αίτημα πληρωμής του Προγράμματος που αφορά αμοιβές προσωπικού, θα υποβάλλεται αντίγραφο της εκάστοτε σύμβασης του εργαζομένου. Εκτός της περίπτωσης τροποποίησης των συμβάσεων, σε επόμενα αιτήματα πληρωμής μπορεί να γίνεται αναφορά στις συμβάσεις που έχουν ήδη κατατεθεί. 
Τα παραστατικά των πραγματοποιηθέντων δαπανών του προγράμματος (τιμολόγια, αποδείξεις, κ.λπ.) οφείλουν να είναι εξοφλημένα για την αποπληρωμή τους.
Στο αίτημα πληρωμής που υποβάλλεται αναφέρονται:
· το αιτούμενο ποσό,
· τα στοιχεία του φορέα υλοποίησης,
· τα στοιχεία του Προγράμματος,
· το ποσό χρηματοδότησης και
τον εταιρικό ΙΒΑΝ στον οποίο θα κατατεθεί το ποσό και ο οποίος θα πρέπει να βεβαιώνεται από το συνεργαζόμενο Τραπεζικό Ίδρυμα. Για τους Φορείς του Δημοσίου απαιτείται η δήλωση του Λογαριασμού που τηρούν στην ΤτΕ  και το Τραπεζικό Ίδρυμα.
Μαζί με το αίτημα, εάν κάποιος φορέας επιθυμεί, μπορεί να στέλνει και τιμολόγιο Επιδότησης για όλο το επιλέξιμο ποσό της πληρωμής στα στοιχεία: ΠΡΑΣΙΝΟ ΤΑΜΕΙΟ, ΝΠΔΔ, ΑΦΜ: 099338405, ΔΟΥ: ΚΗΦΙΣΙΑΣ, Δ/νση: Λεωφόρος Κηφισίας 241, Κηφισιά́ 14561
Κάθε αίτηση πληρωμής απαιτείται να συνοδεύεται από τα κάτωθι:
1. Διαβιβαστικό έγγραφο από τον επιστημονικό υπεύθυνο του έργου όπου θα αναφέρονται τα στοιχεία του έργου και το αιτούμενο ποσό.
2. Ασφαλιστική Ενημερότητα για είσπραξη χρημάτων. Αν απαλλάσσεται ο φορέας, θα πρέπει να προσκομιστεί αντίγραφο της εκάστοτε νομοθετικής ρύθμισης που το προβλέπει.
3. Φορολογική Ενημερότητα (για είσπραξη χρημάτων από δημόσιους φορείς πλην κεντρικής διοίκησης). Αν απαλλάσσεται ο φορέας, θα πρέπει να προσκομιστεί αντίγραφο της εκάστοτε νομοθετικής ρύθμισης που το προβλέπει.
4. Αντίγραφα εξοφλημένων τιμολογίων (σύμφωνα με τις παραπάνω οδηγίες για τα παραστατικά).
5. Σύνολο δικαιολογητικών που συνοδεύουν μια δαπάνη και προβλέπονται στην κείμενη νομοθεσία για τη λειτουργία και την τήρηση των κανόνων διαφάνειας του εκάστοτε φορέα, (πχ. συμβάσεις για αμοιβές προσωπικού/εξωτερικούς συνεργάτες, διαγωνισμοί, παραστατικά). 
6. Αποδείξεις/παραστατικά εξόφλησης δαπανών.
7. Πίνακας με την καταγραφή όλων των τιμολογίων και αποδείξεων και αμοιβών του φακέλου, με άθροισμα το αιτούμενο ποσό προς πληρωμή.
8. Αντίγραφα συμβάσεων (όταν αφορά αμοιβή προσωπικού και εξωτερικών συνεργατών)
9. Υπεύθυνη δήλωση του νόμιμου εκπροσώπου του φορέα ή του υπευθύνου του Προγράμματος στην οποία να αναφέρεται ότι «Το σύνολο των δαπανών που έχουμε υποβάλλει με την παρούσα αίτηση και αφορούν το πρόγραμμα δεν έχει χρηματοδοτηθεί, ενταχθεί και δεν θα υποβληθεί προς έγκριση χρηματοδότησης σε άλλο πρόγραμμα που χρηματοδοτείται από εθνικούς ή κοινοτικούς πόρους».
10. Συνοδευτικό έγγραφο - βεβαίωση από τον οικονομικό εκπρόσωπο του φορέα, που αναφέρει ότι τα πρωτότυπα παραστατικά τηρούνται στον φορέα. Εφόσον στο Πρόγραμμα συμμετέχουν οικονομικά περισσότεροι από ένας δικαιούχοι, τότε θα πρέπει να προσκομίζεται αντίστοιχο έγγραφο από όλους.  
11. Κατάσταση μισθοδοσίας, ΑΠΔ, εξοφλήσεις παρακρατούμενων φόρων και αποδεικτικό εξόφλησης όταν περιλαμβάνονται αμοιβές προσωπικού.
12. Αποδεικτικά εξόφλησης Παρακρατούμενων Φόρων
13. Βεβαίωση απογραφής στο Ενιαίο Μητρώο ΕΦΚΑ με την ιδιότητα «αμειβόμενος με παραστατικά παρεχόμενων υπηρεσιών», για τους αμειβόμενους με Τίτλο Κτήσης.
14. Υπεύθυνη δήλωση του ΠΟΥ ή του νόμιμου εκπροσώπου του φορέα που να αναφέρει ότι τα τιμολόγια που έχουν υποβληθεί στο Πράσινο Ταμείο προς χρηματοδότηση δεν έχουν υποβληθεί και δεν θα υποβληθούν για συμψηφισμό ΦΠΑ.
15. Υπεύθυνη δήλωση του νόμιμου εκπροσώπου του φορέα που να αναφέρει ότι ο εξοπλισμός που έχει αγοραστεί στο πλαίσιο του προγράμματος θα διατηρηθεί μέχρι τη λήξη της απόσβεσης (αναφορά ημερομηνίας).
16. [bookmark: _Hlk188634766]Σε περίπτωση που υποβάλλονται πληρωμές μόνιμου προσωπικού, υπεύθυνη δήλωση του προϊστάμενου οικονομικής υπηρεσίας στην οποία να αναφέρεται ότι οι πάσης φύσεως αποδοχές και πρόσθετες αμοιβές του προσωπικού δεν υπερβαίνουν μηνιαίως το νόμιμο ανώτατο όριο (αποδοχές Γενικού Γραμματέα Υπουργείου).
Μετά την ολοκλήρωση του ελέγχου από το Πράσινο Ταμείο, ο επιστημονικά υπεύθυνος και ο Δικαιούχος του Προγράμματος ενημερώνονται σχετικά για τυχόν αναγκαίες διορθώσεις και το τελικά επιλέξιμο προς πληρωμή ποσό.

